Belajarbahasabali.com - Bahas PR/Tugas Bahasa Bali: Terjemahan Aksara Bali "Dewa Tatua" | Dewa Tattwa | Lengkap. Pada kesempatan ini akan dibahas terjemahan huruf latin dari teks aksara Bali "Dewa Tatua". Langsung saja dilihat di bawah ini terjemahannya.
Gambar Teks Aksara Bali "Dewa Tatua"
Terjemahan Huruf Latin teks "Dewa Tatua"Dewa Tatua
Kacrita wenten jagat, sahasa daging ipun, wit saking pakardin Ida Sang Hyang Widhi Wasa. Ring ambarane wenten: surya, candra, bintang miwah tranggana. Ring bumi wenten: janggama, stawara miwah datu. Janggama teges ipun: sarwa maurip sane uning molah makadi: manusa, sato, prana-prani. Stawara teges ipun: sarwa maurip sane tan uning molah makadi: taru, lata, stana, miwah alas-alasan. Datu teges ipun: sakancan sane tan maurip makadi: besi, tembaga, mas, slaka, prunggu miwah sane lianan. Janggama kalih stawara punika endah, malarapan: mantaya, mantiga, miwah maharya. Mantaya teges ipun: nglekadang pianak. Mantiga teges ipun: nglekadang taluh. Maharya teges ipun: mentik. Sang Hyang Widhi maraga Tri Murti, Brahma, Wisnu, Iswara. Teler maraga upti, stiti, pralina. Teges ipun: nglekadang, nayuhin, miwah ngicalang. Sang Hyang Widhi taler kaucap maraga Sang Hyang Pasupati. Kacrita Sang Hyang Brahmana kalih Sang Hyang Wisnu, ngadakang manusa punika, sami durung uning ring tata krama, nenten janten genah ipun, kantun mablalana, masusupan ring alase. Punika duaning Sang Hyang Pasupati ngandikayang para dewatane sami, mangda turun ka mretiapada, ngajahin i manusa, mangda uning ring tata krama, miwah makarya piranti. Kala punika raris turun para dewata sami, ngajahin i manusa. Widyadara miwah widyadari turun ngajahin i manusa nganti muah nunun panganggo, saha ngurukang masolah. Gandarwa gandarwi ngurukang sarwa tatabuhan miwah magending. Sang Hyang Komara turun ngajahin matatanduran, sane dados pangupa jiwan i manusa, sakadi: palawija, pala gantung, pala bungkah, pala rambat, miwah pala kasimpar.
Dapatkan File terjemahan huruf latin "Dewa Tatua"
bjn_Latn ban_Latn bjn_Latn ban_Latn jav_Latn